Cosplay

Cosplay (Iaponice コスプレ kosupure ; portmanteau a vocabulis Anglicis costume + play) est ars perfunctionis in qua participes cosplayers (lusores vestimentorum) appellati habitus et adiuncta modae gerunt ad certas personas vel notiones repraesentandas quae ex nomine unico usitate appellantur. Lusores inter se saepe agunt ad subculturam creandam in ludo personarum conditam. Latior nominis cosplay usus ulli ludo personarum adhibetur in locis praeter scaenam, contextum culturalem neglegens.

Inter fontes gratissimos sunt manga et anime, libri nubeculati, ludi televisifici, et pelliculae actionis vivae. Quaeque persona vel entitas quae scaenice digeri potest res fieri potest. Formae anthropomorphicae rebus inanimatis dantur, generibusque inversis nonnumquam videntur, mulieribus partes mares egentibus et vice versa. In subcopia culturae cosplay, ex suavitate sexuali derivata, lusores personae praesertim elegunt quorum suavitate vel habitu notantur.

Nonnulla retia socialis et situs interretiales in rebus cosplay condita sunt, sed fora interretialia sinunt ut lusores fabulas, photographemata, nuntios, et data generalia inter se communicent. Auctus rapidus numeri hominum qui pro avocamento ex 1990 ludunt rem fecit partem culturae popularis magni momenti, praecipue in Asia, ubi cosplay modam viariam Iaponiensem movet.

Persona sexus adversi acta est crossplay. Utilitas crossplay et transvestitismi partim venit ex abundantis in mangis personarum marum, cui proprietates delicatiores saepe sunt. Tales personae, bishōnen (ad verbum 'puer pulcher') appellatae, sunt exempla Asiana archetypi pueri-alfi in cultura Occidentali a Petro Pan, Ariel, et aliis figuris expressi.

Ambulatio cadaverum animatorum
Cosmode
Crossplay
Kigurumi
Moda Lolitana
Societas pro Anachronismo Creativo
Convivium habituum

Bibliographia
Benesh-Liu, P. 2007. Anime Cosplay in America. Ornament 31(1):44-49.
Breen, Jim. Japanese Dictionary. www.csse.monach.edu.au
Morris, Sharnea. 2009. [http://www.mookychick.co.uk/alternative-fashion/japanese-fashion-styles/japanese-circle-lens.php Japanese Circle Lens - A Secret Trick for Anime Cosplayers.] mookychick.co.uk, 26 Martii
Stuever, Hank. 2000. What Would Godzilla Say? The Washington Post, 14 Februarii. 
Thorn, Matthew. 2004. Girls And Women Getting Out Of Hand: The Pleasure And Politics Of Japan's Amateur Comics Community, in Fanning the Flames: Fans and Consumer Culture in Contemporary Japan,'' ed. William W. Kelly. State University of New York Press.
White, Sarah. Cosplay Costumes at LoveToKnow Costumes. Costumes.lovetoknow.com.

Nexus externi

"A Costume & Style Magazine for the Eccentric," www.cosmodeonline.com (COSMODE Online).
"Anime Expo® and MTV Cast for True Life," www.animenewsnetwork.com (Anime News Network)
De cosplay, cospix.net
De cosplay, worldcosplay.net
De cosplay, www.cosplay.com
"Canadian Showing of 'Animania' Documentary about Anime Phenomenon," firefox.org
Cosplayers: The Movie, www.imdb.com (pellicula 2009)
"Cosplay Gen," www.cosplaygen.com
"My Other Me: A Film about Cosplayers," www.elecplay.com 
"Nobuyuki (Nov) Takahashi «YeinJee's Asian Blog: The Origin of the word cosplay," yeinjee.com, 3 Iulii 2008

Categoria:Anime

Categoria:Cultura 
Categoria:Mema interretialia
Categoria:Vestimenta